เดือน ม.ค. ปจด. มาวันที่ 20 เดือน ก.พ. วันที่ 13 มีเพศสัมพันธ์กับแฟน ไม่ได้ใส่ถุง แต่หลั่งนอกทุกครั้ง ตอนเย็นเลยซื้อยาคุมฉุกเฉินมากิน พอวันที่ 20 ปจด. มา หมดวันที่ 23 หลังจากนั้นก็ยังไม่ได้มีอะไรกัน แต่คอนนี้คือ ปจด. ยังไม่มา ซื้อที่ตรวจมาตรวจดู ก็ขึ้นแค่ขีดเดียว เป็นผลข้างเขียงจองยาคุมฉุกเฉินรึเปล่าค่ะ 😂😂
สวัสดีค่ะ หากเดือน มกราคม ประจำเดือนมาวันที่ 20 และในเดือน กุมภาพันธ์ ประจำเดือนมาวันที่ 20 ซึ่งก็แสดงว่าไม่ได้เกิดการตั้งครรภ์ขึ้นค่ะ และหากหลังจากนั้นไม่ได้มีเพศสัมพันธ์อีก ก็ย่อมไม่สามารถเกิดการตั้งครรภ์ขึ้นได้ อีกทั้งหากได้ตรวจหาการตั้งครรภ์แล้ว พบขึ้น 1 ขีด ก็แสดงว่าไม่ได้มีการตั้งครรภ์ค่ะดังนั้น การที่ประจำเดือนไม่มา จึงอาจเกิดจากสาเหตุอื่นๆ เช่น ความเครียด การทำงานหนัก พักผ่อนน้อย อดนอน อดอาหาร น้ำหนักลด หรือน้ำหนักเพิ่มขึ้นรวดเร็ว เป็นต้นสำหรับยาคุมฉุกเฉินที่ได้ทานไปในวันที่ 13 ก.พ. นั้น ไม่น่าเป็นสาเหตุของการที่ประขำเดือนมาล่าช้าในเดือนนี้ได้ เนื่องจากในวันที่ 20 ก.พ. ได้มีประจำเดือนมาไปแล้วแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุด แต่หากไม่มานานเกิน 3 รอบเดือน ควรไปพบแพทย์เพื่อหาสาเหตุค่ะ